
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 472 


19 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφαρμογή του άρθρου 1 του Ν. 653/77 για τη βελτίω¬ 
ση - διαπλάτυνση της επ. οδού Λεύκης - Εξοχής - 
Δεκάρχου Ν. Ξάνθης, με την κατασκευή του τμή¬ 


ματος από Χ.Θ. 0+000 έως Χ.θ. 8+600. 1 

Τροποποίηση του εγκεκριμένου ρυμοτομικού σχεδίου 
του Δήμου Άνω Λιοσίων (Ν. Αττικής) και επιβολή 

προκηπίου. 2 

Κήρυξη ως αναδασωτέας έκτασης εμβαδού 0,625 
στρ. στη θέση «Περιβολάκια» Περιφέρειας του Δή¬ 
μου Ραφήνας του Νομού Αττικής. 3 


ΑΠΟΦΑΣΕΙ Σ 

Αριθ.ΔΙ 2/0/33763 (1) 

Εφαρμογή του άρθρου 1 του Ν. 653/77 για τη βελτίωση - 
διαπλάτυνση της επ. οδού Λεύκης - Εξοχής - Δεκάρ¬ 
χου Ν. Ξάνθης, με την κατασκευή του τμήματος από 
Χ.Θ. 0 + 000 έως Χ.Θ. 8 + 600. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 653/77 «Περί υποχρεώσεως των 
παρόδιων ιδιοκτητών για τη διάνοιξη οδών κ.λπ.», όπως 
τροποποιήθηκε και συμπληρώθηκε με τους Ν. 960 (άρ¬ 
θρο 9 παρ. 4), Ν. 947/79 (άρθρο 62 παρ. 9 και 10), Ν. 
1349/83 (άρθρο 14) και Ν. 1418/84 (άρθρο 25) σε συν¬ 
δυασμό με την Α1/0/2/7/12.3.85 απόφαση Υπουργού ΠΕ- 
ΧΩΔΕ. 

2. Τις διατάξεις του Π.Δ. 929/1979 «Περί εκτελέσεως 
του άρθρου 1 του Ν. 653/1977». 


3. Τις διατάξεις του Π.Δ. 69/88 «Περί Οργανισμού της 
Γενικής Γραμματείας Δημοσίων Έργων». 

4. Το Ν. 2882/2001 ΦΕΚ 17Ά/2001 «Κώδικας Αναγκα¬ 
στικών Απαλλοτριώσεων». 

5. ΤηΔ12/30945/16.3.89 (Ε.30) Εγκύκλιο του Υπουργού 
ΠΕΧΩΔΕ. 

6. Τη Δ 16α/04/773/29.11.90 κοινή απόφαση Υπουργού 
Προεδρίας της Κυβέρνησης και του Αναπληρωτή Υπουρ¬ 
γού ΠΕΧΩΔΕ για την εξαίρεση Διοικητικών πράξεων ή εγ¬ 
γράφων από τον κανόνα των τριών υπογραφών. 

7. Τη Δ16α/01 /29/Α.Φ. 1/15.1.1996 απόφαση τοποθέτη¬ 
σης Γενικών Διευθυντών. 

8. Την απόφαση Δ17/01/79/Φ.Θ.2.2.1/24.8.89 (ΦΕΚ 666 
Β') του Υπουργού ΠΕΧΩΔΕ περί μεταβιβάσεως αρμοδιο¬ 
τήτων στο Γεν. Γραμματέα κ.λπ., όπως τροποποιήθηκε 
και συμπληρώθηκε με την απόφαση Δ17α/02/100/ 
Φ.Θ.2.2.1/19.10.89 του ιδίου. 

9. Το Ν. 2052/92 και την Εγκύκλιο Δ 12/35572/23.7.92 με 
την οποία παρέχονται διευκρινίσεις και οδηγίες για την 
εφαρμογή του Ν. 2052/92. 

10. Την Υ6/2001 απόφαση ανάθεσης αρμοδιοτήτων 
στους Υφυπουργούς ΠΕΧΩΔΕ Ιωάννη Τσακλίδη και Ρο¬ 
δούλα Ζήση. 

11. Τις Δ 12/37513/5.4.2002 και Δ 12/31959/31.3.2003 
αποφάσεις έγκρισης Κτηματολογίου, αποφασίζουμε: 

Ορίζουμε ότι: 

1. Η επ. οδός Λεύκης - Εξοχής - Δεκάρχου Ν. Ξάνθης 
βελτιώνεται - διαπλατύνεται με την κατασκευή του τμή¬ 
ματος απόΧ. Θ. 0 + 000 έως X. Θ. 8+600. 

2. Έχουν εφαρμογή οι διατάξεις του άρθρου 1 του Ν. 
653/77. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάΐου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 

Αριθ. 17533 (2) 

Τροποποίηση του εγκεκριμένου ρυμοτομικού σχεδίου 
του Δήμου Άνω Λιοσίων (Ν. Αττικής) και επιβολή προ- 
κηπίου. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1,2,6 και 10), 154 
και 160 (παρ. 1 και 2), του από 14.7.1999 Π.Δ/τος «Κώδι¬ 
κας Βασικής Πολεοδομικής Νομοθεσίας» (Δ'580). 

2. Τις διατάξεις του άρθρου 7 (παρ. 1, 2 και 5) του Ν. 
2947/2001 «Θέματα Ολυμπιακής Φιλοξενίας, Έργων 
Ολυμπιακής Υποδομής και άλλες διατάξεις» (Α' 228). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παραγρ. 2α του άρθρου 1 του Ν. 
2469/1997 (Ά 38). 

4. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (ΒΊ484). 

5. Την 71/2002 γνωμοδότηση του δημοτικού συμβουλί¬ 
ου Άνω Λιοσίων. 

6. Τις 58/2003 και 60/2003 γνωμοδοτήσεις του Κεντρι¬ 
κού Συμβουλίου, Χωροταξίας Οικισμού και Περιβάλλο¬ 
ντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται η τροποποίηση του εγκεκριμένου 
ρυμοτομικού σχεδίου του δήμου Άνω Λιοσίων (Ν. Αττι¬ 
κής) στο τμήμα της οδού Κωνσταντινουπόλεως από Λ. 
Φυλής μέχρι τις ολυμπιακές εγκαταστάσεις «Σπίτι Βαρέ¬ 
ων Αθλημάτων» και ειδικότερα στα Ο.Τ. 26,27,29,31,758 
και στους Κ.Χ 31Α, 759 και 1909 με τη μετατόπιση ρυμο¬ 
τομικών και οικοδομικών γραμμών, τη δημιουργία κοινο¬ 
χρήστων χώρων, την κατάργηση και έγκριση πεζοδρόμων 
και τη μετατροπή του Κ.Χ. 1909-Πάρκου Κυκλοφορικής 
Αγωγής σε Κ.Χ και χώρο πολιτιστικού κέντρου «ΒΟΜ» 
όπως οι παραπάνω ρυθμίσεις φαίνονται στο σχετικό πρω¬ 
τότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 17533/2003 πράξη του και που αντίτυπο του 
σε φωτοσμίκρυνση δημοσιεύεται με την παρούσα από¬ 
φαση . 

2. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας τροποποιείται το 
σχέδιο με την προηγούμενη παράγραφο επιβάλλεται 
προκήπιο πλάτους τριών (3) μέτρων, όπως φαίνεται στο 
διάγραμμα της ίδιας ως άνω παραγράφου . 

3. Στον παραπάνω χώρο πολιτιστικού κέντρου «ΒΟΜ» 
ισχύουν οι όροι και περιορισμοί δόμησης της περιοχής. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα τη 
Κυβερνήσεως. 

Αθήνα, 5 Μάίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 1230 ( 3 ) 

Κήρυξη ως αναδασωτέας έκτασης εμβαδού 0,625 στρ. 
στη θέση «Περιβολάκια» Περιφέρειας του Δήμου Ρα- 
φήνας του Νομού Αττικής 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Του Ν. 3200/1955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

δ) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας» και ειδικότε¬ 
ρα: 

δα) Του άρθρου 41 παρ. 1. 

δβ) Του άρθρου 38 παρ. 1. 

2. Τις εξής διαταγές του Υπουργείου Γεωργίας: 

α) 160417/1180/9.7.80 

β) 182447/3049/24.9.80 

3. Την 790/29.1.2003 πρόταση του αρμοδίου Δασαρχεί¬ 
ου Πεντέλης σχετικά με την κήρυξη ως αναδασωτέας της 
αναφερόμενης στο θέμα έκτασης, αποφασίζουμε: 


Κηρύσσουμε ως αναδασωτέα δημόσια διακατεχόμενη 
δασική έκταση εμβαδού 0,625 στρ. (εξακοσίων είκοσι πέ¬ 
ντε χιλιοστών του στρέμματος). 

Η έκταση αυτή, που βρίσκεται στην θέση «Περιβολάκια» 
Περιφέρειας του Δήμου Ραφήνας, του Νομού Αττικής 
απεικονίζεται με στοιχεία «Α-Β-Γ-Δ-Α» στο προσαρτημένο 
στη παρούσα απόφασή μας διάγραμμα το οποίο αποτελεί 
αναπόσπαστο μέρος αυτής και έχει όρια: 

Ανατολικά: Με διακατεχόμενο δάσος. 

Δυτικά: Με δρόμο. 

Βόρεια: Με δημόσιο δάσος. 

Νότια: Με δρόμο. 

Σκοποί της κήρυξης της ανωτέρω έκτασης ως αναδα* 
σωτέας είναι, η διατήρηση του δασικού χαρακτήρα αυ¬ 
τής, ο αποκλεισμός διάθεσης της για άλλη χρήση και η 
αποκατάσταση της καταστραφείσης κατά το χρονικό διά¬ 
στημα από του Ιουνίου 1993 και εντεύθεν από εκχέρσωση 
δασικής βλάστησης αποτελούμενης από πεύκα και σχίνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 31 Μαρτίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

